Антиядролық конгресс

Антиядролық конгресс - 1993 ж. 30 тамызда Алматыда өткен ядролық қаруға қарсы халықаралық конгресс.Айбын. Энциклопедия. / Бас ред. Б.Ө.Жақып. - Алматы: «Қазақ энциклопедиясы», 2011. - 880 бет.ISBN 9965-893-73-Х Оған әлемдегі ядролық жарылысқа қарсы ұйымдар мен одақтардың өкілдері қатысты. Конгрестің жұмысы мынадай маңызды үш тақырыптың аясында жүргізілді: ядролық қаруға қарсы үкіметтік емес жолдармен күресудің әдіс-тәсілдерін айқындау; ядролық сынақ алаңдары мен оның маңайындағы экологиялық ахуал; атом жарылыстары зардабына ұшыраған аймақтардағы халықтың денсаулығы мәселелері. Сондай-ақ Конгресте ядролық сынақтардан зардап шеккен, әлі күнге дейін зардабын тартып отырған аймақтардагы халыққа көмек көрсету мақсатында БҰҰ қамқорлығымен халықаралық қор құру жәнінде арнайы ұсыныс жасалды.  Саяси түсіндірме сөздік. – Алматы, 2007.  ISBN 9965-32-491-3 

Дереккөздер

Санат:Саясат